Henri (Luxemburg)

Henri, Luxemburgin suurherttua (Henri Albért Gabriel Félix Marie Guillaume, s. 16. huhtikuuta 1955 Betzdorf), oli Luxemburgin hallitsija 7. lokakuuta 2000 – 3. lokakuuta 2025. Henristä tuli suurherttua hänen isänsä, suurherttua Jeanin, luovuttua kruunusta. Hän luopui itse kruunusta vuonna 2025. Hän kuuluu Bourbon-sukuun.

 Tausta ja perhe 
Henri on suurherttua Jeanin ja Belgian prinsessa Joséphine-Charlotte Ingeborg Elisabeth Marie-José Marguerite Astridin vanhin poika. Hän puhuu luxemburgin lisäksi sujuvasti ranskaa, englantia ja saksaa. Henri osaa myös jonkin verran espanjaa.

Henri avioitui 14. helmikuuta 1981 kuubalaissyntyisen María Teresa Mestre y Batistan (s. 1956) kanssa. Heillä on viisi lasta, perintösuurherttua Guillaume (s. 1981), Félix (s. 1984), Louis (s. 1986), Alexandra (s. 1991) ja Sébastien (s. 1992).

Luxemburgin lisäksi Henri on opiskellut Ranskassa, missä hän suoritti kandidaatin tutkinnon vuonna 1974. Henri opiskeli myöhemmin taloustiedettä ja valtio-oppia Geneven yliopistossa, mistä hän valmistui vuonna 1980. Sotilaskoulutusta Henri on saanut Sandhurstin kuninkaallisessa sotakorkeakoulussa.

 Suurherttuana 
Suurherttua Henri kieltäytyi joulukuussa 2008 allekirjoittamasta parlamentin hyväksymää lakia, joka laillisti eutanasian. Pääministeri Jean-Claude Juncker ilmoitti pian tämän jälkeen perustuslain muutoksesta, joka veisi suurherttualta hänen valtansa lainsäädännössä.

Kesäkuussa 2024 kerrottiin, että Henri alkaa valmistautua kruunusta luopumiseen. Suurherttuan vastuita on tarkoitus alkaa siirtää hänen pojalleen Guillaumelle lokakuusta 2024 lähtien. Joulupuheessaan 2024 Henri ilmoitti, että hän astuu syrjään virallisesti 3. lokakuuta 2025.

Vallasta luovuttuaan Henri ilmoitti lähtevänsä "hetkeksi" ulkomaille.

 Kunnianosoituksia 

 Luxemburgilaiset 
Suurherttuana Henri on seuraavien luxemburgilaisten ritarikuntien suurmestari:
 55x55px Nassaun perheen kultaisen leijonan ritarikunta
 55x55px Aadolf Nassaulaisen ritarikunta
 55x55px Tammikruunun ritarikunta
 55x55px Luxemburgin ansioritarikunta

 Ulkomaalaiset 

 55x55px Valkoisen ruusun ritarikunta ketjulla (Suomi, 2008)
 55x55px Elefanttiritarikunnan ritari (Tanska, 2003)
 55x55px Pyhän Olavin ritarikunta ketjulla (Norja, 2011)
 55x55px Marianmaan ristin ritarikunnan 1. luokka (Viro, 2003)
 55x55px Kristuksen ritarikunta ketjulla (Portugali, 2022)
 55x55px Vapauden ritarikunta ketjulla (Portugali, 2017)
 55x55px Pyhän Jaakon miekan sotilaallinen ritarikunta ketjulla (Portugali, 2010)
 55x55px Henrik Purjehtijan ritarikunta ketjulla (Portugali, 2005)
 55x55px Kultaisen taljan ritarikunnan ritari (Espanja, 2007)
 55x55px Vapahtajan ritarikunnan suurristi (Kreikka, 2001)
 55x55px Amílcar Cabralin ritarikunnan 1. luokka (Kap Verde, 2015)
 55x55px Kaarle III:n ritarikunta ketjulla (Espanja, 2001)

 Lähteet 

Aiheesta muualla
 Virallinen sivusto 
 Suurherttua Henrin virallinen CV 

Luokka:Luxemburgin suurherttuat
Luokka:Kansainvälisen olympiakomitean jäsenet
Luokka:Vuonna 1955 syntyneet
Luokka:Elävät henkilöt